Správa zo zahraničnej pracovnej cesty 
1. Účastníci ZPC:
Titul, meno a priezvisko:   	Ing. Dávid Martinák
Pracovisko:                         	Inštitút vzdelávacej politiky, MŠVVaŠ SR, Stromová 1, 813 30 Bratislava

2. Zahraničná pracovná cesta:
Štát:                                     	Spojené kráľovstvo
Mesto:                                 	Londýn
Vykonaná v dňoch:             	31. 7. 2016 - 20. 8. 2016
Prijímajúca organizácia:    	London School of Economics and Political Science
Účel cesty:                   	Účasť na letnej škole "LSE Summer School - EC312: Advanced Econometrics"
Spôsob financovania:       	Vreckové, stravné, náklady na cestovné a náklady na ubytovanie hradilo MŠVVaŠ SR. Náklady budú refundované z prostriedkov projektu „Špičkové vzdelanie pre zamestnancov analytických útvarov“ v rámci OP Efektívna verejná správa.
3.  Rámcový program pobytu:
31.7.2016			cesta tam
1. – 19.8.2016			účasť na letnej škole 
20.8.2016			cesta späť
4.  Stručný priebeh rokovaní, resp.  študijného pobytu:
Účelom zahraničnej pracovnej cesty bola účasť na letnej škole LSE Summer School, konkrétne na kurze "EC312: Advanced Econometrics". Hlavným cieľom účasti na letnej škole bolo prehĺbenie a nadobudnutie ekonometrických znalostí, ktoré sa týkajú metód OLS, MLE, GMM a práce s panelovými dátami. 
Kurz poskytol podrobný prehľad o metódach OLS, MLE, MM, GMM, problematike endogenity v ekonometrických modeloch, ako aj o modeloch panelových dát. Kurz prebiehal formou prednášok a seminárov. V rámci prednášok boli rozoberané teoretické východiská jednotlivých metód a ich využitie v praxi. V rámci seminárov bola pozornosť venovaná aplikácii teoretických poznatkov na reálnych dátach v štatistickom programe STATA. V rámci kurzu účastník absolvoval 2 písomné skúšky.
Kurz prebiehal v anglickom jazyku. 
5.  Odporúčané závery:
Použitie nadobudnutých poznatkov o ekonometrických metódach na dátach MŠVVaŠ SR.
6.   Prehľad prinesenej dokumentácie a miesto jej uloženia
Všetky materiály sú k dispozícii na Inštitúte vzdelávacej politiky MŠVVaŠ SR.
7.   Osobitne vyhodnotený očakávaný prínos ZPC
Absolvovaním kurzu som získal podrobné znalosti o ekonometrických metódach a ich aplikácii na reálnych dátach, s ktorými pracujem na IVP.

8.    Spôsob zverejnenia výsledkov ZPC, prenos získaných informácií
Web ministerstva.
Súhlasím so zverejnením správy na internete

Správu vypracoval: Dávid Martinák
Dátum: 23.8.2016
Správu schválil: Matej Šiškovič, riaditeľ IVP MŠVVaŠ SR
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.